Успомнім, як у 2015-ым годзе ў Мінску праходзіла першая Еўрапейская міністэрская канферэнцыя Сусветнай арганізацыі аховы здароўя “Ахоп усіх этапаў жыцця ў кантэксце палітыкі “Здароўе-2020”. На яе адкрыцці выступіў Прэзідэнт Беларусі Аляксандр Лукашэнка. Было прызнана, што наша краіна дасягнула вялікіх вынікаў у медыцынскай галіне, а беларуская ахова здароўя ідзе па шляху мадэрнізацыі ды тэхналагічных інавацый. Да прыкладу, Жужанна Якаб, дырэктар Еўрапейскага рэгіянальнага бюро СААЗ, адзначыла, што ў Беларусі самы высокі ў свеце працэнт імунізацыі дзяцей — 99 праxadцэнтаў. Паводле яе слоў, гэты факт павінен служыць прыкладам іншым еўрапейскім рэгіёнам. Што характэрна, за мінулы год не было выяўлена ніводнага выпадку дзіцячай смяротнасці. Таксама Жужанна звярнула ўвагу на поспехі Беларусі ў рабоце па барацьбе з цяжкімі захворваннямі: віч-інфекцыяй, сухотамі, анкалогіяй, кардыялогіяй. Дарэчы, наша Беларусь стала першай дзяржавай у свеце, якую наведала міжведамасная група ААН.